Rheinübung hadművelet
A Rheinübung hadművelet "(Unternehmen Rheinübung)" a német Kriegsmarine egyik felszíni hajókkal végrehajtott tengeri hadművelete volt a második világháborúban, melynek célja a Nagy-Britanniába irányuló kereskedelmi hajózás zavarásának fokozása és a tengeralattjáró-háború segítése volt az észak-atlanti vizeken a "Bismarck" csatahajó és a "Prinz Eugen" nehézcirkáló bevetése révén. Az 1941 májusának végén lezajlott hadművelet két epikus összecsapása során megsemmisült előbb a brit "Hood" csatacirkáló a német hajók tüzében, majd pár nappal később a légitorpedókkal megbénított és jelentős túlerővel feltartóztatott szembekerülő "Bismarck" csatahajó is, a két akkori legnagyobbnak számító hadihajó. 